[{"text_idx": "#000001", "text": "Kuna Andre oli kohal, siis oli ja\u0308lle keskmisest palavam ilm ning tundus, et midagi mo\u0303nusat siit ei tule. Lisaks to\u0303mbas motivatsiooni alla ka staadionikommentaator kes u\u0308tles, et sellel rajal amort on lisaraskus ning tuleb puhas kihutamine."}, {"text_idx": "#000002", "text": "Kuidagi la\u0308ks nii, et olime Andrega oma stardigrupis esimesena platsis ja sai pikalt mandrossida lindi ees. Enda eesma\u0308rk oli eelmise etapi 47.koht u\u0308le so\u0303ita."}, {"text_idx": "#000003", "text": "Peale starti sain normaalselt minema, aga Andre libises siiski vaikselt eest a\u0308ra. Esimesel kruusateel oli kiirus nii suur, et u\u0308ritasin oma 10 ka\u0308igulisel rattal 11.ka\u0308iku sisse peksta (sellest on ka video olemas). Urmas Karlson oli aga mees kes asus uljalt tempot tegema ning saime eest mehi ka\u0308tte ja\u0308rjest. Mingi u\u0308helt poolt piiratud kitsal laskumisel ja to\u0303usul ikalduti ning osa mehi sai eest a\u0308ra."}, {"text_idx": "#000004", "text": "Karlson arvas, et pole hullu ja pani korraliku tempo peale ja\u0308lle. U\u0308he po\u0303llulo\u0303igu a\u0308a\u0308res na\u0308gin Andret, kes oli remondiboksi avanud ning tegeles rehvito\u0308o\u0308dega seal. Veidikene hiljem saime ka\u0308tte suure pundi, kus oli na\u0308ha Lasset ja Sander Saart. Tegin liigutuse \u201eTere, ma olen ka nu\u0308u\u0308d siin\u201c ja la\u0308ksin selle pundi ette. Olin sattunud ta\u0308iesti tundmatusse sektorisse ning sama arvas ka Viira, kes u\u0308tles, et me vist ei tohiks siin olla."}, {"text_idx": "#000006", "text": "Karja\u0308a\u0308ris la\u0308ks Poopuul rehv, aga suur punt oli ja\u0308tkuvalt koos. Kogu raja peal oleval kahel singlil la\u0308ksin ette ja korra sain ka va\u0308ikese vahe sisse. Noogile ja\u0308lle ei meeldinud, et ma metsas ette la\u0308hen pidevalt ja tegi ha\u0308a\u0308leka ma\u0308rkuse."}, {"text_idx": "#000007", "text": "Lo\u0303pupoole saime veel Kruusemanni ka\u0308tte ja siis pandi tempot juurde. Kaotasin ka pudeli a\u0308ra, o\u0303nneks oli see ta\u0308iesti tu\u0308hi. Lo\u0303puto\u0303usudel osa mehi libises eest a\u0308ra ja osa ja\u0308tsin ise maha. Mo\u0303nusalt palav oli ka, umbes sama tunne nagu istuks Vireeni mobiilses seapo\u0303letis ja vo\u0303taks sauna. Noogist mo\u0308o\u0308dudes vaatasin talle ku\u0308sivalt otsa, et kas ma vo\u0303in seda ikka teha? O\u0303nneks oli tal energia otsas ja seekord pa\u0308a\u0308sesin o\u0303petusso\u0303nadest."}, {"text_idx": "#000009", "text": "Plaan hakkas koost lagunema umbes 12 km juures, kus tundsin et esiots kipub ka\u0308ituma nii, nagu oleks ro\u0303hk rehvist lahkumas. Lootuses, et ehk ja\u0308a\u0308b pidama muljusin edasi. Punt oli hea ja ei tahtnud sealt kuidagi va\u0308lja astuda."}, {"text_idx": "#000010", "text": "2 km hiljem. U\u0308hes lauges kurvis sai selgeks, et vaja teha boksipeatus. Panin pumba ja ka\u0308ed to\u0308o\u0308le. Rahvast viskas jo\u0303hkrates kogustes mo\u0308o\u0308da. Lo\u0303puks sain mingi ro\u0303hu sisse."}, {"text_idx": "#000011", "text": "2 km hiljem. Mingi suurema ja\u0308rve a\u0308a\u0308res, kus inimesed pa\u0308ikest vo\u0303tsid sain kinnituse, et esirehviga on ikka finito ja sisekumm la\u0308heb sisse. O\u0303nneks olin siseka umbes 5 m pikkuse teibiga sadulaposti ku\u0308lge ma\u0308ssinud ja selle ka\u0308ttesaamine vo\u0303ttis igaviku. Pumbaga nikerdamine vo\u0303ttis teise igaviku. Siis selgus, et sisekas ja\u0308i a\u0308a\u0308re vahelt va\u0308lja + kolmas igavik. Lo\u0303puks sain minema."}, {"text_idx": "#000012", "text": "Olin langenud kuhugi kaugele, kaugele. Selge oli see, et siit enam midagi ei tule aga katkestada mul kombeks pole. Mo\u0303ni km hiljem tuli Ja\u0308neda linnama\u0308gi, mis kujunes muhedaks jalgsimatkaks, kuna keegi isegi ei u\u0308ritanud so\u0303ita. U\u0308lim tase oli see kui linnama\u0308elt laskudes u\u0308ks vend pani minu eest ratas ka\u0308eko\u0303rval ko\u0303ndides u\u0308le lenksu (see u\u0308letab isegi Madise saavutuse \u2013 2 korda to\u0303usu peal u\u0308le lenksu)."}, {"text_idx": "#000013", "text": "So\u0303itsin oma so\u0303itu edasi. Raja a\u0308a\u0308res ku\u0308sis sisekummi Virgo Karu, polnud midagi pakkuda. Ko\u0303ik tundus no\u0308 ro\u0308o\u0308passe jooksvat, kui 29 km peal tunnen tuttavat tunnet. Esirehv andis taas otsad. Rohkem sisekaid ju kaasas ei tassi. Hakkasin siis vaiksel astuma, korra proovisin ka so\u0303ita \u2013 see ei tundunud mo\u0303istlik ja jalutasin edasi ise vaikselt so\u0303itjate ka\u0308est sisekummi norides."}, {"text_idx": "#000014", "text": "Peale umbes kilomeetrist astumist andis u\u0308ks abivalmis vend mulle sisekummi (TA\u0308NUD Aivo Piirsalu abi eest!). Ka tema oli selle kuue meetrise teibiga omale stemmi ku\u0308lge pannud ja ka\u0308ttesaamine oli omaette projekt. Parmude ja siserehviga vo\u0303ideldes sai mingi aja pa\u0308rast taas liikvele."}, {"text_idx": "#000015", "text": "Umbes 10 km enne lo\u0303ppu sain ka\u0308tte Virgo Karu, kes valmistus Hansgrohe Kilomeetrit ru\u0308ndama. Proovisin siis ka ja sain Ketsiga sama aja. Rohkem midagi po\u0303nevat ei juhtunud ja sai koju a\u0308ra. GPX faile uurides selgus, et seismist oli 17 min."}]